钦定古今图书集成/明伦汇编/闺媛典/第306卷 > 皇清三十九 > 邝祖濂继室廖氏
## 钦定古今图书集成/明伦汇编/闺媛典/第306卷 > 皇清三十九 > 邝祖濂继室廖氏

按《衡州府志》：“廖氏名月秀，临武文化乡廖献夫女。年十八为孝廉邝祖濂继室，四载无出。万历庚子，祖濂亡，廖年二十二，哀毁骨立，抚前室骆氏子贤祯若己生，课之读书，丙夜躬伺茗碗。明末，祯以明经补定南县令，迁维摩州牧，有惠声。顺治末，廖年八十馀，孙良炫授学训，曾孙世培授邑令，世基授郡倅，森森拜阶” 下，以廖春秋高，皆不之官。廖为感悦，咸谓“贞节之报。” 康熙丙午，年九十二终。